ગાંધીનગર શહેર નજીક આવેલા કુડાસણમાં આવેલી રેસીડન્સ સોસાયટીઓમાં તાવ, મેલેરીયા, ડેન્ગ્યુના કેસ વધુ પ્રમાણમાં પ્રકાશમાં આવી રહ્યાં છે. જેને લઇને આ વિસ્તારમાં આરોગ્યની ટીમ દ્વારા બે દિવસ ખાસ સર્ચ ઓપરેશન હાથ ધરવામાં આવ્યું છે. જેના પ્રથમ દિવસે તંત્રના સામે ચોકવનારી વિગતો સામે આવી છે. જેમાં ૧૪૦ જગ્યાએ મચ્છરોના મોટા પ્રમાણમાં પોરા મળી આવ્યા છે. જેને લઇને આ વિસ્તારની છ સોસાયટીઓને મેલેરિયા વિભાગે નોટિસ ફટકારી છે.